CELEX: 32011R0213
Language: fi
Date: 2011-03-03 00:00:00
Title: Komission asetus (EU) N:o 213/2011, annettu 3 päivänä maaliskuuta 2011 , ammattipätevyyden tunnustamisesta annetun Euroopan parlamentin ja neuvoston direktiivin 2005/36/EY liitteiden II ja V muuttamisesta  ETA:n kannalta merkityksellinen teksti

4.3.2011   
            
            
               FI
            
            
               Euroopan unionin virallinen lehti
            
            
               L 59/4
            
         KOMISSION ASETUS (EU) N:o 213/2011,
   annettu 3 päivänä maaliskuuta 2011,
   ammattipätevyyden tunnustamisesta annetun Euroopan parlamentin ja neuvoston direktiivin 2005/36/EY liitteiden II ja V muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ammattipätevyyden tunnustamisesta 7 päivänä syyskuuta 2005 annetun Euroopan parlamentin ja neuvoston direktiivin 2005/36/EY (1) ja erityisesti sen 11 artiklan toisen kohdan ja 26 artiklan toisen kohdan,
   sekä katsoo seuraavaa:
   
               (1)
            
            
               Itävalta on pyytänyt, että direktiivin 2005/36/EY liitteeseen II lisätään 10 terveydenhoitoon liittyvää koulutusohjelmaa. Näitä koulutusohjelmia säännellään sairaan- ja terveydenhoidon erityistehtävistä annetulla asetuksella (GuK-SV BGBl II No 452/2005) sekä sairaan- ja terveydenhoidon opetus- ja johtotehtävistä annetulla asetuksella (GuK-LFV BGBl II No 453/2005).
            
         
               (2)
            
            
               Koska näiden Itävallan koulutusohjelmien taso vastaa direktiivin 2005/36/EY 11 artiklan c kohdan i alakohdassa säädettyä koulutustasoa ja koska kyseiset koulutusohjelmat johtavat vastaavaan ammatilliseen tasoon sekä antavat valmiudet vastaavantasoisiin vastuisiin ja tehtäviin, on perusteltua lisätä ne direktiivin 2005/36/EY liitteeseen II mainitun direktiivin 11 artiklan c kohdan ii alakohdan nojalla.
            
         
               (3)
            
            
               Portugali on esittänyt perustellun pyynnön syöpätautien lääkehoidon erityiskoulutuksen sisällyttämisestä direktiivin 2005/36/EY liitteessä V olevaan 5.1.3 kohtaan.
            
         
               (4)
            
            
               Syöpätautien lääkehoidon tavoitteena on tarjota järjestelmällistä syöpäsairauksien hoitoa. Tieteen edistymisen myötä syöpäpotilaiden hoito on muuttunut merkittävästi viime vuosikymmenenä. Syöpätautien lääkehoidon erityiskoulutusta ei mainita direktiivin 2005/36/EY liitteessä V olevassa 5.1.3 kohdassa. Syöpätautien lääkehoito on kuitenkin kehittynyt erilliseksi lääketieteen erityiskoulutukseksi yli 40 prosentissa jäsenvaltioista, minkä vuoksi on perusteltua lisätä se direktiivin 2005/36/EY liitteessä V olevaan kohtaan 5.1.3.
            
         
               (5)
            
            
               Erikoistumiskoulutuksen riittävän korkean tason varmistamiseksi syöpätautien lääkehoidon erityiskoulutuksen vähimmäiskeston olisi oltava viisi vuotta, jotta se tunnustetaan automaattisesti.
            
         
               (6)
            
            
               Ranska on esittänyt perustellun pyynnön perinnöllisyyslääketieteen erityiskoulutuksen sisällyttämisestä direktiivin 2005/36/EY liitteessä V olevaan 5.1.3 kohtaan.
            
         
               (7)
            
            
               Perinnöllisyyslääketiede on erikoisala, joka on kehittynyt perinnöllisyystieteen alan tietämyksen nopean kasvun seurauksena ja jolla on vaikutuksia moniin muihin erikoisaloihin, kuten syöpätauteihin, sikiökautta käsittelevään lääketieteeseen, lastentauteihin ja kroonisiin sairauksiin. Perinnöllisyyslääketiede on entistä tärkeämpi monien sairauksien seulonnan ja ennaltaehkäisemisen kannalta. Perinnöllisyystieteen lääketieteellistä erikoistumiskoulutusta ei mainita direktiivin 2005/36/EY liitteessä V olevassa 5.1.3 kohdassa. Perinnöllisyyslääketiede on kuitenkin kehittynyt erilliseksi lääketieteen erikoisalaksi yli 40 prosentissa jäsenvaltioista, minkä vuoksi on perusteltua lisätä se direktiivin 2005/36/EY liitteessä V olevaan 5.1.3 kohtaan.
            
         
               (8)
            
            
               Erikoistumiskoulutuksen riittävän korkean tason varmistamiseksi perinnöllisyyslääketieteen erityiskoulutuksen vähimmäiskeston olisi oltava neljä vuotta, jotta koulutus tunnustetaan automaattisesti.
            
         
               (9)
            
            
               Tämän vuoksi direktiiviä 2005/36/EY olisi muutettava.
            
         
               (10)
            
            
               Tässä asetuksessa säädetyt toimenpiteet ovat ammattipätevyyden tunnustamista käsittelevän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan direktiivin 2005/36/EY liitteet II ja V tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä maaliskuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 255, 30.9.2005, s. 22.
   
      LIITE
      Muutetaan direktiivin 2005/36/EY liitteet II ja V seuraavasti:
      
                  1.
               
               
                  Lisätään liitteessä II olevan 1 osan Itävaltaa koskevaan kohtaan seuraava teksti:
                  
                              ”—
                           
                           
                              lasten ja nuorten hoidon erityiskoulutus (Sonderausbildung in der Kinder- und Jugendlichenpflege),
                           
                        
                              —
                           
                           
                              psykiatrisen terveyden- ja sairaanhoidon erityiskoulutus (Sonderausbildung in der psychiatrischen Gesundheits- und Krankenpflege),
                           
                        
                              —
                           
                           
                              tehohoidon erityiskoulutus (Sonderausbildung in der Intensivpflege),
                           
                        
                              —
                           
                           
                              lasten tehohoidon erityiskoulutus (Sonderausbildung in der Kinderintensivpflege),
                           
                        
                              —
                           
                           
                              anestesiahoidon erityiskoulutus (Sonderausbildung in der Anästhesiepflege),
                           
                        
                              —
                           
                           
                              munuaisten korvaushoitoon liittyvä erityiskoulutus (Sonderausbildung in der Pflege bei Nierenersatztherapie),
                           
                        
                              —
                           
                           
                              leikkaussalihoidon erityiskoulutus (Sonderausbildung in der Pflege im Operationsbereich),
                           
                        
                              —
                           
                           
                              sairaalahygienian erityiskoulutus (Sonderausbildung in der Krankenhaushygiene),
                           
                        
                              —
                           
                           
                              terveyden- ja sairaanhoidon opetustehtävien erityiskoulutus (Sonderausbildung für Lehraufgaben in der Gesundheits- und Krankenpflege),
                           
                        
                              —
                           
                           
                              terveyden- ja sairaanhoidon johtotehtävien erityiskoulutus (Sonderausbildung für Führungsaufgaben in der Gesundheits- und Krankenpflege).
                           
                        Koulutus kestää yhteensä vähintään 13,5–14 vuotta, ja siihen sisältyy vähintään kymmenen vuotta yleissivistävää koulutusta ja kolme vuotta keskiasteen jälkeistä peruskoulutusta julkisessa terveyden- ja sairaanhoidossa sekä 6–12 kuukautta erityiskoulutusta erityis-, opetus- tai johtotehtäviä varten.”
               
            
                  2.
               
               
                  Lisätään liitteessä V olevaan 5.1.3 kohtaan seuraava taulukko:
                  
                              ”Valtio
                           
                           
                              Syöpätautien lääkehoito
                              Koulutuksen vähimmäiskesto 5 vuotta
                           
                           
                              Perinnöllisyyslääketiede
                              Koulutuksen vähimmäiskesto 4 vuotta
                           
                        
                              Otsikko
                           
                           
                              Otsikko
                           
                        
                              Belgique/België/Belgien
                           
                           
                              Oncologie médicale/ Medische oncologie
                           
                           
                               
                           
                        
                              България
                           
                           
                              Медицинска онкология
                           
                           
                              Медицинска генетика
                           
                        
                              Česká republika
                           
                           
                              Klinická onkologie
                           
                           
                              Lékařská genetika
                           
                        
                              Danmark
                           
                           
                               
                           
                           
                              Klinisk genetik
                           
                        
                              Deutschland
                           
                           
                               
                           
                           
                              Humangenetik
                           
                        
                              Eesti
                           
                           
                               
                           
                           
                              Meditsiinigeneetika
                           
                        
                              Ελλάς
                           
                           
                              Παθολογική Ογκολογία
                           
                           
                               
                           
                        
                              España
                           
                           
                               
                           
                           
                               
                           
                        
                              France
                           
                           
                              Oncologie
                           
                           
                              Génétique médicale
                           
                        
                              Ireland
                           
                           
                              Medical oncology
                           
                           
                              Clinical genetics
                           
                        
                              Italia
                           
                           
                              Oncologia medica
                           
                           
                              Genetica medica
                           
                        
                              Κύπρος
                           
                           
                              Ακτινοθεραπευτική Ογκολογία
                           
                           
                               
                           
                        
                              Latvija
                           
                           
                              Onkoloģija ķīmijterapija
                           
                           
                              Medicīnas ģenētika
                           
                        
                              Lietuva
                           
                           
                              Chemoterapinė onkologija
                           
                           
                              Genetika
                           
                        
                              Luxembourg
                           
                           
                              Oncologie médicale
                           
                           
                              Médecine génétique
                           
                        
                              Magyarország
                           
                           
                              Klinikai onkológia
                           
                           
                              Klinikai genetika
                           
                        
                              Malta
                           
                           
                               
                           
                           
                               
                           
                        
                              Nederland
                           
                           
                               
                           
                           
                              Klinische genetica
                           
                        
                              Österreich
                           
                           
                               
                           
                           
                              Medizinische Genetik
                           
                        
                              Polska
                           
                           
                              Onkologia kliniczna
                           
                           
                              Genetyka kliniczna
                           
                        
                              Portugal
                           
                           
                              Oncologia médica
                           
                           
                              Genética médica
                           
                        
                              România
                           
                           
                              Oncologie medicala
                           
                           
                              Genetica medicala
                           
                        
                              Slovenija
                           
                           
                              Internistična onkologija
                           
                           
                              Klinična genetika
                           
                        
                              Slovensko
                           
                           
                              Klinická onkológia
                           
                           
                              Lekárska genetica
                           
                        
                              Suomi/Finland
                           
                           
                               
                           
                           
                              Perinnöllisyyslääketiede/Medicinsk genetik
                           
                        
                              Sverige
                           
                           
                               
                           
                           
                               
                           
                        
                              United Kingdom
                           
                           
                              Medical oncology
                           
                           
                              Clinical genetics”